CELEX: 52010PC0240
Language: el
Date: 2010-05-12
Title: Πρόταση κανονισμός του Συμβουλίου για την τροποποίηση του κανονισμού (ΕΚ) αριθ. 974/98 αναφορικά με την εισαγωγή του ευρώ στην Εσθονία

|

52010PC0240

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 12.5.2010COM(2010) 240 τελικό2010/0136 (NLE)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 974/98 αναφορικά με την εισαγωγή του ευρώ στην ΕσθονίαΑΙΤΙΟΛΟΓΙΚΗ ΕΚΘΕΣΗΠΛΑΙΣΙΟ ΤΗΣ ΠΡΟΤΑΣΗΣΣτις 12 Μαΐου 2010, η Επιτροπή ενέκρινε πρόταση απόφασης του Συμβουλίου σύμφωνα με το άρθρο 140 παράγραφος 2 της Συνθήκης για τη λειτουργία της Ευρωπαϊκής Ένωσης (εφεξής η Συνθήκη), στην οποία αναφέρεται ότι η Εσθονία πληροί τις αναγκαίες προϋποθέσεις για την υιοθέτηση του ευρώ και ότι η παρέκκλιση της Εσθονίας καταργείται με ισχύ από την 1η Ιανουαρίου 2011.Σε περίπτωση θετικής απόφασης, το Συμβούλιο θα πρέπει στη συνέχεια να λάβει τα λοιπά μέτρα που είναι αναγκαία για την εισαγωγή του ευρώ στην Εσθονία.Ο κανονισμός (ΕΚ) αριθ. 974/98 του Συμβουλίου για την εισαγωγή του ευρώ[1] διέπει την αρχική εισαγωγή του ευρώ στο πρώτο κύμα κρατών μελών που συμμετείχαν στη ζώνη του ευρώ, καθώς και στην Ελλάδα[2]. Ο κανονισμός αυτός τροποποιήθηκε με:- τον κανονισμό (ΕΚ) αριθ. 2169/2005, στο πλαίσιο της προετοιμασίας για μελλοντικές διευρύνσεις της ζώνης του ευρώ- τον κανονισμό (ΕΚ) αριθ. 1647/2006, προκειμένου να καλυφθεί η περίπτωση της Σλοβενίας (η οποία υιοθέτησε το ευρώ την 1η Ιανουαρίου 2007)- τον κανονισμό (ΕΚ) αριθ. 835/2007, προκειμένου να καλυφθεί η περίπτωση της Κύπρου (η οποία υιοθέτησε το ευρώ την 1η Ιανουαρίου 2008)- τον κανονισμό (ΕΚ) αριθ. 836/2007, προκειμένου να καλυφθεί η περίπτωση της Μάλτας (η οποία υιοθέτησε το ευρώ την 1η Ιανουαρίου 2008)- τον κανονισμό (ΕΚ) αριθ. 693/2008, προκειμένου να καλυφθεί η περίπτωση της Σλοβακίας (η οποία υιοθέτησε το ευρώ τον Ιανουάριο του 2009).Ωστόσο, για να επεκταθεί το πεδίο εφαρμογής του κανονισμού (EΚ) αριθ. 974/98 στην Εσθονία, πρέπει να προστεθεί σ’ αυτόν αναφορά στο εν λόγω κράτος μέλος. Η παρούσα πρόταση περιλαμβάνει τις αναγκαίες τροποποιήσεις του εν λόγω κανονισμού.Στο σχέδιο μετάβασης της Εσθονίας στο ευρώ διευκρινίζεται ότι πρέπει να εφαρμοστεί σενάριο του τύπου «big bang», δηλαδή να συμπέσει η υιοθέτηση του ευρώ ως νομίσματος της Εσθονίας με την εισαγωγή των τραπεζογραμματίων και κερμάτων ευρώ στο εν λόγω κράτος μέλος.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΑΝΤΙΚΤΥΠΟΥΗ επίσημη διαδικασία που ακολουθείται κατόπιν πρότασης της Επιτροπής για απόφαση του Συμβουλίου περιλαμβάνει διαβούλευση με την ΕΚΤ. Οι συζητήσεις με τα κράτη μέλη σχετικά με τις προκλήσεις της οικονομικής πολιτικής σε αυτά διεξάγονται τακτικά στο πλαίσιο διάφορων θεμάτων που εξετάζονται στην Οικονομική και Δημοσιονομική Επιτροπή και στο Συμβούλιο ECOFIN/στην Ευρωομάδα. Σε αυτές περιλαμβάνονται οι άτυπες συζητήσεις για θέματα που αφορούν ειδικά την προετοιμασία της επακόλουθης εισόδου στη ζώνη του ευρώ (περιλαμβανομένων των πολιτικών των συναλλαγματικών ισοτιμιών). Ο διάλογος με τους ακαδημαϊκούς κύκλους και λοιπά ενδιαφερόμενα μέρη διεξάγεται στο πλαίσιο των συνεδρίων/σεμιναρίων και σε ad hoc βάση.Οι οικονομικές εξελίξεις στη ζώνη του ευρώ και τα κράτη μέλη αξιολογούνται στο πλαίσιο των διάφορων διαδικασιών του συντονισμού και της εποπτείας των οικονομικών πολιτικών (ιδίως στο πλαίσιο του άρθρου 121 της Συνθήκης), καθώς και στο πλαίσιο της τακτικής παρακολούθησης και ανάλυσης εκ μέρους της Επιτροπής όσον αφορά τις ειδικές ανά χώρα εξελίξεις και τις εξελίξεις σε ολόκληρη τη ζώνη (περιλαμβανομένων των προβλέψεων, των τακτικών σειρών εκδόσεων, της παροχής πληροφοριών προς την ΟΔΕ και το Συμβούλιο ECOFIN/την Ευρωομάδα). Σύμφωνα με την αρχή της αναλογικότητας και κατά την εφαρμοζόμενη πρακτική, η Επιτροπή προτείνει να μην εκπονηθεί επίσημη εκτίμηση αντίκτυπου.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣΝομική βάσηΝομική βάση της παρούσας πρότασης είναι το άρθρο 140 παράγραφος 3 της Συνθήκης, το οποίο προβλέπει τη θέσπιση των λοιπών μέτρων που είναι αναγκαία για την εισαγωγή του ευρώ στο κράτος μέλος για το οποίο έχει καταργηθεί η παρέκκλιση δυνάμει του άρθρου 140 παράγραφος 2 της Συνθήκης.Το Συμβούλιο αποφασίζει με ομοφωνία των κρατών μελών με νόμισμα το ευρώ και του ενδιαφερόμενου κράτους μέλους, έπειτα από πρόταση της Επιτροπής και κατόπιν διαβουλεύσεων με την ΕΚΤ.Επικουρικότητα και αναλογικότηταΗ πρόταση εμπίπτει στην αποκλειστική αρμοδιότητα της Ένωσης. Ως εκ τούτου, δεν εφαρμόζεται η αρχή της επικουρικότητας.Η παρούσα πρωτοβουλία δεν υπερβαίνει τα αναγκαία όρια για την επίτευξη του στόχου της και είναι συνεπώς σύμφωνη με την αρχή της αναλογικότητας.Επιλογή του νομικού μέσουΟ κανονισμός είναι το μόνο κατάλληλο νομικό μέσο για την τροποποίηση του κανονισμού (ΕΚ) αριθ. 974/98 του Συμβουλίου για την εισαγωγή του ευρώ.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣΗ πρόταση δεν έχει επίπτωση στον προϋπολογισμό της Ένωσης.ΣΧΟΛΙΑΣΜΟΣ ΤΩΝ ΕΠΙΜΕΡΟΥΣ ΑΡΘΡΩΝΆρθρο 1Σύμφωνα με το άρθρο 1 στοιχείο α) και με το άρθρο 1α του κανονισμού (ΕΚ) αριθ. 974/98, ο πίνακας του παραρτήματος του εν λόγω κανονισμού απαριθμεί τα συμμετέχοντα κράτη μέλη και ορίζει την ημερομηνία υιοθέτησης του ευρώ, την ημερομηνία μετάβασης στο ευρώ σε φυσική μορφή και την περίοδο «σταδιακής απόσυρσης», εφόσον εφαρμόζεται, για το σύνολο των εν λόγω κρατών μελών. Σύμφωνα με το άρθρο 1 στοιχείο θ) του κανονισμού (ΕΚ) αριθ. 974/98, περίοδος «σταδιακής απόσυρσης» μπορεί να εφαρμοστεί μόνο στα κράτη μέλη στα οποία η ημερομηνία μετάβασης στο ευρώ σε φυσική μορφή συμπίπτει με την ημερομηνία υιοθέτησης του ευρώ. Αυτό δεν συνέβη στην περίπτωση των ένδεκα κρατών μελών που υιοθέτησαν το ευρώ την 1η Ιανουαρίου 1999 και της Ελλάδας, που υιοθέτησε το ευρώ την 1η Ιανουαρίου 2001. Η ημερομηνία υιοθέτησης του ευρώ και η ημερομηνία μετάβασης στο ευρώ σε φυσική μορφή συνέπεσαν στην περίπτωση της Σλοβενίας, της Κύπρου, της Μάλτας και της Σλοβακίας (1η Ιανουαρίου 2007 για τη Σλοβενία, 1η Ιανουαρίου 2008 για την Κύπρο και τη Μάλτα και 1η Ιανουαρίου 2009 για τη Σλοβακία), αλλά οι συγκεκριμένες χώρες είχαν επιλέξει να μην έχουν περίοδο «σταδιακής απόσυρσης». Το σχέδιο μετάβασης στο ευρώ σε φυσική μορφή της Εσθονίας προβλέπει την ίδια ημερομηνία για την υιοθέτηση του ευρώ και τη μετάβαση στο ευρώ σε φυσική μορφή (1η Ιανουαρίου 2011), ενώ η χώρα αυτή επέλεξε να μην έχει περίοδο «σταδιακής απόσυρσης».Με το παρόν άρθρο προστίθενται στο παράρτημα του κανονισμού (ΕΚ) αριθ. 974/98, με σειρά πρωτοκόλλου, η Εσθονία και τα ακόλουθα στοιχεία που αφορούν το εν λόγω κράτος μέλος.Κράτος μέλος | Ημερομηνία υιοθέτησης του ευρώ | Ημερομηνία μετάβασης στο ευρώ σε φυσική μορφή | Κράτος μέλος με περίοδο «σταδιακής απόσυρσης» |«Εσθονία | 1 Ιανουαρίου 2011 | 1 Ιανουαρίου 2011 | Όχι» |Άρθρο 2Το παρόν άρθρο ορίζει την 1η Ιανουαρίου 2011 ως ημερομηνία έναρξης ισχύος του κανονισμού, εξασφαλίζοντας έτσι ότι η εφαρμογή του είναι συμβατή με το χρονοδιάγραμμα των λοιπών πράξεων του Συμβουλίου για την υιοθέτηση του ευρώ από την Εσθονία, δηλαδή με την ημερομηνία κατάργησης της παρέκκλισης και την ημερομηνία έναρξης ισχύος της τιμής μετατροπής της εσθονικής κορόνας.2010/0136 (NLE)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 974/98 αναφορικά με την εισαγωγή του ευρώ στην ΕσθονίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης, και ιδίως το άρθρο 140 παράγραφος 3,την πρόταση της Ευρωπαϊκής Επιτροπής[3],τη γνώμη της Ευρωπαϊκής Κεντρικής Τράπεζας[4],Εκτιμώντας τα ακόλουθα:(1) Ο κανονισμός (ΕΚ) αριθ. 974/98 του Συμβουλίου, της 3ης Μαΐου 1998, για την εισαγωγή του ευρώ[5] προβλέπει ότι το ευρώ θα αντικαταστήσει τα νομίσματα των κρατών μελών που πληρούσαν τις αναγκαίες προϋποθέσεις για την υιοθέτηση του ευρώ κατά το χρόνο της εισόδου της Κοινότητας στο τρίτο στάδιο της Οικονομικής και Νομισματικής Ένωσης.(2) Ο κανονισμός (ΕΚ) αριθ. 2596/2000[6] του Συμβουλίου τροποποίησε τον κανονισμό (ΕΚ) αριθ. 974/98 ενόψει της αντικατάστασης του εθνικού νομίσματος της Ελλάδας από το ευρώ.(3) Ο κανονισμός (ΕΚ) αριθ. 2169/2005[7] του Συμβουλίου τροποποίησε τον κανονισμό (ΕΚ) αριθ. 974/98 προκειμένου να δημιουργηθούν οι κατάλληλες προϋποθέσεις για τη μεταγενέστερη εισαγωγή του ευρώ στα κράτη μέλη που δεν έχουν ακόμη υιοθετήσει το ευρώ ως ενιαίο νόμισμα.(4) Ο κανονισμός (ΕΚ) αριθ. 1647/2006[8] του Συμβουλίου τροποποίησε τον κανονισμό (ΕΚ) αριθ. 974/98 ενόψει της αντικατάστασης του εθνικού νομίσματος της Σλοβενίας από το ευρώ.(5) Ο κανονισμός (ΕΚ) αριθ. 835/2007[9] του Συμβουλίου τροποποίησε τον κανονισμό (ΕΚ) αριθ. 974/98 ενόψει της αντικατάστασης του εθνικού νομίσματος της Κύπρου από το ευρώ.(6) Ο κανονισμός (ΕΚ) αριθ. 836/2007[10] του Συμβουλίου τροποποίησε τον κανονισμό (ΕΚ) αριθ. 974/98 ενόψει της αντικατάστασης του εθνικού νομίσματος της Μάλτας από το ευρώ.(7) Ο κανονισμός (ΕΚ) αριθ. 693/2009[11] του Συμβουλίου τροποποίησε τον κανονισμό (ΕΚ) αριθ. 974/98 ενόψει της αντικατάστασης του εθνικού νομίσματος της Σλοβακίας από το ευρώ.(8) Σύμφωνα με το άρθρο 4 της Πράξης Προσχώρησης του 2003, η Εσθονία είναι κράτος μέλος με παρέκκλιση, κατά την έννοια του άρθρου 139 παράγραφος 1 της Συνθήκης για τη λειτουργία της Ευρωπαϊκής Ένωσης (εφεξής η Συνθήκη).(9) Σύμφωνα με την απόφαση 2010/…/ΕΚ του Συμβουλίου της … … 2010 για την υιοθέτηση του ενιαίου νομίσματος από την Εσθονία την 1η Ιανουαρίου 2011[12], η Εσθονία πληροί τις αναγκαίες προϋποθέσεις για την υιοθέτηση του ευρώ και η παρέκκλιση για τη χώρα αυτή καταργείται από την 1η Ιανουαρίου 2011.(10) Για την εισαγωγή του ευρώ στην Εσθονία απαιτείται να επεκταθεί στη χώρα αυτή το πεδίο εφαρμογής των υφιστάμενων διατάξεων του κανονισμού (ΕΚ) αριθ. 974/98 για την εισαγωγή του ευρώ.(11) Στο σχέδιο της Εσθονίας για τη μετάβαση στο ευρώ σε φυσική μορφή διευκρινίζεται ότι τα τραπεζογραμμάτια και κέρματα ευρώ θα καταστούν νόμιμο χρήμα στο εν λόγω κράτος μέλος κατά την ημερομηνία υιοθέτησης του ευρώ ως νομίσματός του. Κατά συνέπεια, ως ημερομηνία υιοθέτησης του ευρώ και μετάβασης στο ευρώ σε φυσική μορφή ορίζεται η 1η Ιανουαρίου 2011. Δεν εφαρμόζεται περίοδος «σταδιακής απόσυρσης».(12) Ο κανονισμός (ΕΚ) αριθ. 974/98 πρέπει συνεπώς να τροποποιηθεί ανάλογα,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα του κανονισμού (ΕΚ) αριθ. 974/98 τροποποιείται σύμφωνα με το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την 1η Ιανουαρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣτο παράρτημα του κανονισμού (ΕΚ) αριθ. 974/98, παρεμβάλλεται η ακόλουθη γραμμή μεταξύ των στοιχείων που αφορούν τη Γερμανία και των στοιχείων που αφορούν την Ελλάδα.Κράτος μέλος | Ημερομηνία υιοθέτησης του ευρώ | Ημερομηνία μετάβασης στο ευρώ σε φυσική μορφή | Κράτος μέλος με περίοδο «σταδιακής απόσυρσης» |- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -«Εσθονία | 1 Ιανουαρίου 2011 | 1 Ιανουαρίου 2011 | Όχι» |[1] ΕΕ L 139 της 11.5.1998, σ. 1. Κανονισμός οπως τροποποιήθηκε τελευταία από τον κανονισμό (ΕΚ) αριθ. 1647/2006 του Συμβουλίου, της 7ης Νοεμβρίου 2006 (ΕΕ L 309 της 9.11.2006, σ. 2).[2] Βλ. κανονισμό (EΚ) αριθ. 2596/2000 του Συμβουλίου, της 27ης Νοεμβρίου 2000, για την τροποποίηση του κανονισμού (EΚ) αριθ. 974/98 του Συμβουλίου για την εισαγωγή του ευρώ (ΕΕ L 300 της 29.11.2000, σ. 2).[3] ΕΕ C […] […], σ. […][4] ΕΕ C […] […], σ. […].[5] ΕΕ L 139 της 11.5.1998, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. xxx/2007 του Συμβουλίου (ΕΕ L, , σ.).[6] ΕΕ L 300 της 29.11.2000, σ. 2.[7] ΕΕ L 346 της 29.12.2005, σ. 1.[8] ΕΕ L 309 της 9.11.2006, σ. 2.[9] ΕΕ L 186 της 18.07.2007, σ. 1.[10] ΕΕ L 186 της 18.07.2007, σ. 3.[11] ΕΕ L 195 της 24.07.2008, σ. 1.[12] ΕΕ L […] […], σ. […].